Persuni ma jistgħux iżuru lil xulxin f'xi nħawi fir-Renju Unit
Imtella' Lulju 31, 2020 - Aġġornata 31 Ta' Lulju, 2020 8:40am Mil-lum f'ċertu żoni fit-tramuntana tal-Ingilterra persuni li ma jgħixux fl-istess dar, anki jekk huma familji, mhux se jkunu permessi li jżuru lil xulxin. Dan wara żieda fil-każijiet irrappurtati fl-aħħar jiem. Is-Segretarju tas-Saħħa Matt Hancock qal li dawn il-miżuri ristrettivi lokali japplikaw għal partijiet ta' Greater Manchester, partijiet ta' East Lancashire u West Yorkshire. F'dawn il-postijiet, persuni li ma jgħixux fl-istess dar ma jistgħux lanqas imorru flimkien ġo pub jew restorant, filwaqt li f'Leicester u fi Blackburn, gyms, pixxini u leisure centres mhux permessi jiftħu. Il-Partit Laburista minn naħa l-oħra kritika l-Gvern ta' Boris Johnson għal nuqqas ta' kjarezza f'miżuri li tħabbru fit-tard tal-bieraħ.